ባለስልጣኑ 7ነጥብ4 ሚሊየን ብር የሚገመቱ የተበላሹ መድሃኒቶች ማስወገዱን አስታወቀ
በተለያዩ የአገሀሪቱ አከባቢዎች 7 ነጥብ 4 ሚሊየን ብር የሚገመቱ የአገልግሎት ዘመናቸው ያለፈባቸው መድሃኒቶች ማስወገዱን የኢትዮጵያ ምግብ መድሃኒት ጤና ቁጥጥር ባለስልጣን አስታወቀ፡፡በተያዘው በጀት ዓመት የተወገዱ በርካታ መድሃኒቶች ጥራታቸውና ደህንነታቸው ያልጠበቁና ጥቅም ላይ ሊውሉ የነበሩ መሆናቸውን የህዝብ ግንኙነትና ኮሙኒኬሽን ዳይሬክተር አቶ ሳምሶን አብረሃም ገልጸዋል፡፡እንደዚሁም በድሬዳዋ ከተማ ላይ ከፖሊስ በደረሰ ጥቆማ መሰረት በተደረገ ቁጥጥር መጠኑ ከ5ሺ 600 በላይ የተለያየ መጠን ያላቸዉ የአገልግሎት ዘመን አልፎባቸዉ እንደገና ተዘጋጅተው እየተሸጡ የነበሩ ኮስሞቲክሶች መያዛቸውን አስታውቀዋል፡በኮምቦልቻ 2ሺ285 ኩንታል ምግብና በጅማ ከተማ 55 ኩንታል የተበላሸ የዳቦ ዱቄት እንዲወገድ መደረጉን ነው ያመለከቱት ፡፡ስለሆነም ህብረተሰቡ በየአከባቢው የሚያገኛቸውን ለደህንነት አስጊ የሆኑና ጊዜ ያለፈባቸው ምርቶች ለማስወገድ እየተደረገ ባለው ጥረት የበኩሉን ድርሻ እንዲወጣ ማሳሰባቸውን ዋልታ ኢንፎርሜሽን ማዕከል ዘግቧል ፡፡